Komisijos reglamentas (EB) Nr. 2589/1999
1999 m. gruodžio 8 d.
iš dalies keičiantis Reglamentą (EB) Nr. 2424/1999, nustatantį išsamias iškaulinėtos džiovintos jautienos importo tarifinės kvotos, numatytos Tarybos reglamente (EB) Nr. 2249/1999, taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. spalio 22 d. Tarybos reglamentą (EB) Nr. 2249/1999 dėl Bendrijos tarifinės kvotos atidarymo iškaulinėtos džiovintos galvijų mėsos importui [1], ypač į jo 2 straipsnį,
kadangi:
(1) 1999 m. lapkričio 15 d. Komisijos reglamentas (EB) Nr. 2424/1999 [2] nustato išsamias importo kvotos, numatytos Reglamente (EB) Nr. 2249/1999, taikymo taisykles; reikėtų iš dalies pakeisti iškaulinėtos džiovintos jautienos apibrėžimą, nustatytą minėtame reglamente, kad būtų atsižvelgta į prekybos praktiką; dėl tos pačios priežasties reikėtų iš dalies pakeisti nuostatas, susijusias su pretenzijomis dėl permokėtų muitų kompensavimo;
(2) šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2424/1999 iš dalies keičiamas taip:
1) 1 straipsnio 3 dalis pakeičiama tokiu tekstu:
"3. Importas pagal minėtą kvotą taikomas džiovintai iškaulinėtai mėsai, atitinkančiai šį apibrėžimą:
"Ne jaunesnių kaip 18 mėnesių galvijų užpakalinių šlaunų mėsos išpjovos, be matomų tarpraumeninių riebalų (3-7 %), kurių šviežios mėsos pH yra 5,4-6,0; sūdytos, su prieskoniais, slėgtos, džiovintos tik gryname sausame ore ir įgijusios pelėsių (mikroskopinių grybų pūkelių). Gatavo produkto masė sudaro nuo 41 % iki 53 % žaliavos iki sūdymo.";"
2) 8 straipsnio 1 dalies antra pastraipa pakeičiama tokiu tekstu:
"Ne vėliau kaip iki 2000 m. sausio 21 d. turi būti pateiktos paraiškos dėl grąžinamų lėšų Komisijos reglamento (EEB) Nr. 2454/93 [3] 878-898 straipsniuose nustatyta tvarka, pridedant sertifikato, minimo Pranešime importuotojams dėl galvijų džiovintos mėsos importo [4], kopiją arba II priede nurodytos institucijos išduotą sertifikatą, kuris patvirtina, kad pagal turimus gamybos duomenis atitinkama mėsa atitinka 1 straipsnio 3 dalyje nustatytą apibrėžimą."
3) 8 straipsnio 2 ir 3 dalyse data "1999 m. gruodžio 1 d." pakeičiama į "2000 m. sausio 28 d.".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gruodžio 8 d.